3

Suvestinė redakcija, galiojanti nuo 2026 m. rugsėjo 29 d. (parengta pagal 2026 m. rugsėjo 29 d. įsakymo Nr. VE-115 pakeitimus)

PATVIRTINTA
Valstybinio socialinio draudimo fondo 
valdybos Panevėžio skyriaus direktoriaus
2018 m. rugsėjo 28 d. įsakymu Nr. VE-158
 (Valstybinio socialinio draudimo fondo 
valdybos Panevėžio skyriaus direktoriaus 
2024 m. lapkričio 14 d. įsakymo Nr. VE-250    
redakcija)

VALSTYBINIO SOCIALINIO DRAUDIMO FONDO VALDYBOS PANEVĖŽIO SKYRIAUS TEISĖS IR PERSONALO SKYRIAUS NUOSTATAI

I SKYRIUS
BENDROSIOS NUOSTATOS

Valstybinio socialinio draudimo fondo valdybos Panevėžio skyriaus Teisės ir personalo skyriaus nuostatai (toliau – Nuostatai) nustato Valstybinio socialinio draudimo fondo valdybos Panevėžio skyriaus (toliau –Panevėžio skyrius) Teisės ir personalo skyriaus (toliau – Skyrius) statusą, uždavinius, funkcijas, teises ir veiklos organizavimą.
1. Skyrius yra Panevėžio skyriaus administracijos padalinys, pavaldus Panevėžio skyriaus direktoriui.
2. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus įsakymais, kitais teisės aktais, susijusiais su nustatytų funkcijų vykdymu, ir šiais Nuostatais.
3. Skyriaus struktūra nustatoma vadovaujantis Lietuvos Respublikos viešojo administravimo įstatymu ir Panevėžio skyriaus direktoriaus patvirtintu Panevėžio skyriaus valstybės tarnautojų ir darbuotojų, dirbančių pagal darbo sutartis (toliau – valstybės tarnautojai ir darbuotojai), pareigybių sąrašu. Skyriaus valstybės tarnautojų ir darbuotojų kompetenciją, funkcijas ir pavaldumą nustato jų pareigybių aprašymai.
4. Šiuose Nuostatuose vartojamos sąvokos:
4.1. Organizacinė kultūra – organizacijos vertybės ir tradicijos.
4.2. Personalas – Panevėžio skyriaus valstybės tarnautojai ir darbuotojai.
4.3. Žmogiškieji ištekliai – personalo žinių, įgūdžių ir gebėjimų, kurių reikia Panevėžio skyriaus veiklai užtikrinti, visuma.

II SKYRIUS
SKYRIAUS UŽDAVINIAI IR FUNKCIJOS

Pagrindiniai Skyriaus uždaviniai yra: 
4.4. užtikrinti rengiamų teisės aktų atitikimą galiojantiems teisės aktams, vieningą teisės aktų taikymą ir jų taikymo priežiūrą, atstovavimą Panevėžio skyriui visų instancijų teismuose, ikiteisminio tyrimo įstaigose ir išankstinio ginčų nagrinėjimo ne teismo tvarka institucijose;
4.5. padėti Panevėžio skyriaus direktoriui formuoti ir koordinuoti personalo valdymo politiką, padėti Panevėžio skyriaus direktoriui valdyti personalą, organizuoti žmogiškųjų išteklių plėtrą ir dalyvauti formuojant organizacinę kultūrą.
Įgyvendindamas jam nustatytus uždavinius, Skyrius vykdo šias funkcijas:
4.6. kontroliuoja rengiamų teisės aktų ir kitų dokumentų atitikimą galiojantiems teisės aktams;
4.7. atsižvelgiant į nustatytus teisės aktų reikalavimus teikia pasiūlymus dėl įsakymų ir kitų Panevėžio skyriaus parengtų dokumentų pakeitimo, papildymo ar pripažinimo netekusiais galios;
4.8. kontroliuoja teisės aktų, reglamentuojančių asmens duomenų teisinę apsaugą, taikymą Panevėžio skyriuje;
4.9. dalyvauja vykdant viešųjų pirkimų procedūras Panevėžio skyriuje;
4.10. dalyvauja rengiant Panevėžio skyriaus sutartis ir užtikrina, kad Panevėžio skyriaus sutartys būtų rengiamos laikantis teisės aktų reikalavimų;
4.11. rengia procesinių dokumentų, kitų dokumentų, teikiamų teismams, ikiteisminio tyrimo įstaigoms bei išankstinio ginčų nagrinėjimo ne teismo tvarka institucijoms, civilinėse, baudžiamosiose ir administracinėse bylose projektus Skyriaus kompetencijai priskirtais klausimais;
4.12. analizuoja išnagrinėtų civilinių, administracinių ir baudžiamųjų bylų, kuriose dalyvavo Panevėžio skyriaus atstovai, rezultatus, rengia apibendrintą informaciją ir informuoja Panevėžio skyriaus direktorių;
4.13. atlieka procedūras, susijusias su atgręžtinio reikalavimo teisės (regreso) realizavimu ir žalos, padarytos Valstybinio socialinio draudimo fondo biudžetui (toliau - Fondo biudžetas) išmokėjus apdraustiesiems valstybinio socialinio draudimo išmokas dėl trečiųjų asmenų kaltės, išieškojimu;
4.14. dalyvauja vykdant permokėtų valstybinio socialinio draudimo išmokų ir kitų išmokų, kurių mokėjimas pavestas Panevėžio skyriui, sumų išieškojimą teismo tvarka;
4.15. atlieka procedūras, susijusias su administracinių  nusižengimų bylų administravimu;
4.16. tikrina draudėjams, turintiems įsiskolinimą praleistais mokėjimo terminais, įstatymų numatytų sankcijų taikymo teisėtumą ir pagrįstumą;
4.17. Panevėžio skyriaus direktoriui pavedus, atstovauja Panevėžio skyriui bankroto ir restruktūrizavimo bylose;
4.18. teikia Panevėžio skyriaus direktoriui siūlymus dėl žmogiškųjų išteklių poreikio ir efektyvaus panaudojimo, atsižvelgdamas į Panevėžio skyriaus veiklos tikslus ir uždavinius;
4.19. kartu su kitais Panevėžio skyriaus administracijos padaliniais atlieka Panevėžio skyriaus administracijos padalinių ir pareigybių analizę ir pagal Skyriaus kompetenciją teikia Panevėžio skyriaus direktoriui siūlymus dėl tarnybos ar darbo organizavimo tobulinimo atsižvelgiant į teisės aktuose Panevėžio skyriui nustatytus uždavinius;
4.20. atlieka Panevėžio skyriaus personalo sudėties analizę; 
4.21. padeda personalui įgyvendinti teisę į karjerą Panevėžio skyriuje; 
4.22. padeda Panevėžio skyriaus direktoriui formuoti personalo sudėtį; 
4.23. padeda Panevėžio skyriaus administracijos padalinių vadovams vykdyti personalo adaptavimą ir integravimą įstaigoje; 
4.24. organizuoja darbuotojų dalyvavimą mokymuose ir kvalifikacijos tobulinime;
4.25. padeda Panevėžio skyriaus direktoriui kurti ir įgyvendinti personalo motyvacijos sistemą; 
4.26. pagal Skyriaus kompetenciją dalyvauja rengiant Panevėžio skyriaus vidaus tvarką reguliuojančių teisės aktų ir Panevėžio skyriaus administracijos padalinių veiklą reguliuojančių teisės aktų projektus;
4.27. pagal Skyriaus kompetenciją kartu su kitais Panevėžio skyriaus administracijos padaliniais kontroliuoja vidaus tvarkos taisyklių laikymąsi, teikia siūlymus dėl tarnybos (darbo) pareigų vykdymo, tarnybos (darbo) sąlygų Panevėžio skyriuje gerinimo Panevėžio skyriaus direktoriui;
4.28. rengia Panevėžio skyriaus personalo pareigybių sąrašus, konsultuoja Panevėžio skyriaus administracijos padalinių vadovus pareigybių aprašymų ir (ar) prieigos aprašų rengimo klausimais, teikia jiems siūlymus dėl pareigybių aprašymų ir (ar) prieigos aprašų keitimo ir papildymo;
4.29. organizuoja ir vykdo Panevėžio skyriaus personalo priėmimą, perkėlimą ir atleidimą iš pareigų; 
4.30. atlieka personalo darbuotojo funkcijas, nurodytas Valstybinio socialinio draudimo fondo valdybos prie Socialinės apsaugos ir darbo ministerijos informacinės sistemos, Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro bei Lietuvos Respublikos pensijų kaupimo dalyvių, pensijų kaupimo ir pensijų išmokų sutarčių registro naudotojų administravimo taisyklėse, taip pat administruoja Panevėžio skyriaus naudotojų prieigos teisių duomenis ir pokyčius Fondo valdybos informacinės sistemos vartotojų teisių valdymo modulyje (TVS);     

4.31. padeda Panevėžio skyriaus direktoriaus sudaromų komisijų, susijusių su personalo valdymu, pirmininkams organizuoti šių komisijų darbą; 
4.32. atlieka asmens, atsakingo už Viešojo sektoriaus darbuotojų registro informacinės sistemos duomenų tvarkymą, funkcijas bei administruoja personalo duomenis ir jų pokyčius Finansų valdymo sistemoje;

4.33. organizuoja Panevėžio skyriaus personalo tarnybinės ir darbinės veiklos vertinimą;
4.34. organizuoja atostogų suteikimą Panevėžio skyriaus personalui, taip pat koordinuoja darbo ir poilsio laiko apskaitą;
4.35. padeda įgyvendinti Panevėžio skyriaus personalo socialines ir kitas garantijas; 
4.36. formuoja, tvarko ir nustatyta tvarka perduoda Panevėžio skyriaus archyvui Panevėžio skyriaus personalo asmens bylas ir kitas archyvines bylas personalo klausimais;
4.37. padeda Panevėžio skyriaus direktoriui užtikrinti personalo elgesio ir profesinės etikos normų laikymąsi pagal Skyriaus kompetenciją;
4.38. padeda Panevėžio skyriaus direktoriui kontroliuoti, kaip asmenys, dirbantys valstybės tarnyboje, vykdo Lietuvos Respublikos viešųjų ir privačiųjų interesų derinimo įstatymo nuostatas;
4.39. užtikrina darbų saugos ir sveikatos, civilinės saugos ir gaisrinės saugos norminių teisės aktų reikalavimų laikymosi Panevėžio skyriuje kontrolę;

4.40. teikia Panevėžio skyriaus direktoriui siūlymus dėl organizacijos vertybių ir organizacinės kultūros puoselėjimo;
4.41. planuoja ir organizuoja Panevėžio skyriaus vidinę komunikaciją formuojant organizacinę kultūrą.
Skyrius taip pat atlieka šias funkcijas:
4.42. rengia teisės aktų bei kitų dokumentų projektus;
4.43. Panevėžio skyriaus direktoriui pavedus, nagrinėja prašymus, pareiškimus ir skundus bei rengia atsakymų į juos projektus;
4.44. dalyvauja įgyvendinant veiklos planavimo, veiklos vertinimo, rizikos, kokybės valdymo, korupcijos prevencijos ir Skyriaus dokumentų tvarkymo ir apskaitos procedūras;
4.45. konsultuoja Panevėžio skyriaus valstybės tarnautojus ir darbuotojus, teikia metodinę ir praktinę pagalbą pagal Skyriaus kompetenciją;
4.46. analizuoja Skyriaus funkcijų vykdymui reikalingų duomenų poreikį bei Fondo valdybos informacinės sistemos tinkamumą vartotojams, teikia pasiūlymus dėl Fondo valdybos informacinės sistemos, reikalingos Skyriaus funkcijų vykdymui, tobulinimo bei testuoja Fondo valdybos informacinės sistemos keitimus pagal Skyriaus kompetenciją;
4.47. nustato Skyriaus poreikį pirkimams ir teikia paraiškas pirkimų planui sudaryti, rengia perkamų prekių, paslaugų ir darbų viešojo pirkimo paraiškas;
4.48. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis pagal Skyriaus kompetenciją;
4.49. atstovauja Panevėžio skyriui teisminėse institucijose ir ikiteisminio tyrimo įstaigose, išankstinio ginčų nagrinėjimo ne teismo tvarka institucijose, valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose Panevėžio skyriaus direktoriui pavedus, pagal Skyriaus kompetenciją;
4.50. vykdo kitas teisės aktų nustatytas funkcijas, Panevėžio skyriaus direktoriaus pavedimus.

III SKYRIUS
SKYRIAUS TEISĖS

Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę:
4.51. gauti Skyriaus funkcijoms vykdyti reikalingą informaciją iš kitų Panevėžio skyriaus administracijos padalinių;
4.52. gauti iš Panevėžio skyriaus administracijos padalinių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
4.53. teikti siūlymus Panevėžio skyriaus direktoriui ar direktoriaus pavaduotojui dėl teisės aktų ir kitų dokumentų tobulinimo.

IV SKYRIUS
SKYRIAUS VEIKLOS ORGANIZAVIMAS

5. Skyriaus darbas organizuojamas vadovaujantis Panevėžio skyriaus metiniu ir kitais veiklos planais, šiais Nuostatais, Panevėžio skyriaus direktoriaus pavedimais.
6. Skyriui vadovauja Skyriaus vedėjas (toliau – Vedėjas).
7. Vedėjas yra tiesiogiai pavaldus Panevėžio skyriaus direktoriui.
8. Vedėjas:
8. planuoja ir organizuoja Skyriaus darbą: paskirsto užduotis Skyriaus valstybės tarnautojams ir darbuotojams, kontroliuoja jų vykdymą, teikia pasiūlymus Panevėžio skyriaus direktoriui dėl Skyriaus veiklos tobulinimo;
8. atsako už Skyriui pavestų uždavinių ir funkcijų atlikimą;
8. vykdo kitas savo pareigybės aprašyme ir kituose teisės aktuose nustatytas funkcijas bei Panevėžio skyriaus direktoriaus pavedimus.
1. Nesant Vedėjo, jis pavaduojamas Panevėžio skyriaus direktoriaus nustatyta tvarka.
1. Skyriaus valstybės tarnautojai ir darbuotojai yra tiesiogiai pavaldūs Vedėjui.
1. Skyriaus valstybės tarnautojai ir darbuotojai privalo tinkamai ir laiku atlikti pareigybės aprašyme nustatytas funkcijas, vykdyti pavedamas užduotis, laikytis  teisės aktų, vidaus ir darbo tvarką reglamentuojančių dokumentų, taip pat dokumentų rengimo taisyklių ir kitų teisės aktų reikalavimų.
1. Skyriaus veiklą kontroliuoja Panevėžio skyriaus direktorius teisės aktų nustatyta tvarka.

